මරදාන විදුලි බලවේග ධාවනාගාරයේ දුම්රිය රියදුරකුට පෙරේදා රාත්‍රියේදී (30) ඔහුගේ ගෝලයකු රාත්‍රී කෑම පැකට්ටුවක් ගෙනවිත් නොදීමේ සිද්ධියක් මුල් කොට ගෙන රියදුරෝ පනහකට ආසන්න පිරිසක් ඊයේ දහවල් වන තෙක් සේවා වර්ජනයේ යෙදී සිටියහ.මොවුන්ගේ එම වර්ජනය නිසා පොල්ගහවෙල, අඹේපුස්ස, හලාවත, රඹුක්කන, මහව ඇතුළු මගී ප්‍රවාහන දුම්රිය 16ක් ධාවනය නොවීම නිසා දිනපතා රාජකාරියට ‍යන පුද්ගලයන් සහ පාසල් දරුවන් ඇතුළු දහස් සංඛ්‍යාත පිරිසක් අතරමං වී සිටියහ.